b'\n_START_ARTICLE_\nXChat\n_START_SECTION_\nZna\xc4\x8dilnosti\n_START_PARAGRAPH_\nXChat je odjemalec za IRC s polno zmogljivostjo. Vsebuje vse osnovne funkcije, ki jih najdemo v drugih odjemalcih za IRC, vklju\xc4\x8dno s protokoloma za prenos datotek in klepetanja CTCP, DCC, ter razli\xc4\x8dne raz\xc5\xa1iritve za razli\xc4\x8dne programske jezike (npr. vsaj za C ali C++, Perl, Python, Tcl, Ruby, Lua, CLISP, D, DMDScript, JavaScript in Falcon). S pisanjem raz\xc5\xa1iritev se lahko raz\xc5\xa1iri delovanje in nastavitve XChat._NEWLINE_XChat se izvaja vsaj na naslednjih operacijskih sistemih: GNU/Linux, FreeBSD, NetBSD, OpenBSD, Solaris, AIX, IRIX, Mac OS X, MS Windows 98/Me/NT/Server/2000/XP/Vista/7 in drugih. Podporo za 98/Me so z uradne postave za MS Windows ukinili, vendar se lahko XChat \xc5\xa1e vedno prevede za ti dve platformi iz kode ali se dobi z drugih strani postav.\n_START_SECTION_\nLicenca\n_START_PARAGRAPH_\n23. avgusta 2004 je uradna postava za MS Windows postala preskusna za preskusno dobo 30 dni, nato pa jo je treba registrirati za 14,95 \xe2\x82\xac (19,99 $). Predhodne proste postave od tedaj niso ve\xc4\x8d na voljo._NEWLINE_Zamenjava licence je spro\xc5\xbeila ve\xc4\x8d o\xc4\x8ditkov. Ker projekt XChat nima zahtevanega naloga za avtorske pravice, skrbnik projekta XChat Peter \xc5\xbdelezn\xc3\xbd (zed) dejansko nima avtorskih pravic za celotno kodo. Veliko jih meni, da to ni v skladu z GPL, \xc5\xa1e posebej, ker koda za uveljavljanje preskusnih programov ni razkrita. Znesek za preskusni program naj bi bil potreben zaradi prekomernega \xc4\x8dasa, ki je potreben za prevajanje programa za MS Windows._NEWLINE_Poleg preskusnega programa so na voljo tudi neuradne proste postave XChat za MS Widows, ki ve\xc4\x8dinoma vzdr\xc5\xbeujejo izvr\xc5\xa1ne datoteke zadnje izdaje, \xc5\xa1e posebej postave na podlagi SVN.'